
          ОБЩИНА ГУЛЯНЦИ, ОБЛАСТ ПЛЕВЕН

                          гр. Гулянци, ул. “В. Левски” № 32, тел:6561/2171, е-mail: obshtina_gulianci@ma
О  Т  Ч  Е  Т
за изпълнение на Програмата за опазване на околната среда на Община Гулянци  за 2019 г.
Настоящия отчет по общинската програма за опазване на околната среда е в изпълнение на Закона за опазване на околната среда – чл.79; ал.5 и Закона за управление на отпадъците – чл.52, ал.9.  Програмата е за периода 2015-2020 г. и е приета с Решение № 136 /24.06.2016 г. Отчетът за изпълнение на плана за действие заложен в общинската програма за опазване на околната среда включва информация за степента на постигане на целите на програмата, резултатът и предприетите мерки през 2019 г.
В изпълнение на Програмата, съобразно специфичните стратегически цели и Плана за действие към нея, са предприети следните мерки/действия:

1. Подобряване управлението на водите и развитие на инфраструктурата за питейни и отпадъчни води
Опазване чистотата на водата е първостепенна задача, осигуряваща здравословно съществуване на човешкия индивид. 

Мярка: Доизграждане и рехабилитация на водопроводната мрежа, непрекъснато водоподаване и гарантирано качество на водата в населените места.
Извършена е  „Реконструкция на част от водопроводна мрежа с. Долни Вит, община Гулянци
2. Подобряване на ефективността на системата за управление на отпадъците на територията на общината

На основание чл.52, ал. 1 от Закон за управление на отпадъците и чл. 79, ал. 1 и ал. 4 от Закон за опазване на околната среда, кмета на общината е разработил Програма за управление на отпадъците, която е приета с Решение № 137/24.06.2016 г. от общински съвет – гр. Гулянци, контролиращ нейното  изпълнение. Програмата  е неразделна част от общинската програма за опазване на околната среда  и е за  периода 2016-2020 г.
Стратегическата цел на програмата за управление на отпадъците е да се постигне високо ниво на защита на околната среда в община Гулянци. Чрез нейното реализиране  се цели намаляване на замърсяването на околната среда в община Гулянци, установяването на ефективна и екологосъобразна система за съвременно управление на отпадъците чрез повишаване на разделното събиране и рециклирането на отпадъците  в  общината.
Управление на отпадъците се извършва от Община Гулянци дейност „Чистота”.  Организираното сметосъбиране и транспортиране на отпадъците обхваща 100% от населението на общината. То се извършва два пъти в месеца от две  сметосъбирачни машини. Събраните отпадъци се извозват на регионалното депо Плевен. Единичните договорени цени за изпълнение на дейностите по експлоатация и стопанисване на регионалната система са както следва:

-  Предварително третиране чрез сепариране на неопасни отпадъци – сепариране на смесени битови отпадъци, отделяне на рециклируеми отпадъчни материали  (стъкло, метали, пластмаси, хартия и картон) – 18.90 лв. на тон отпадък , без вкл. ДДС

- Оползотворяване чрез компостиране зелени отпадъци в инсталацията  за компостиране на „зелени”  отпадъци – 14,60, без вкл. ДДС

 - Депониране на отпадъци  в клетка № 1 – 14,80 лв. без вкл. ДДС

В началото на месец април бяха закупени 94 бр. контейнери тип „Бобър” на обща стойност  44.896 лв., които бяха разпределени в населените места на общината. Общината редовно превежда необходимите отчисления  съгласно  чл. 60 и чл.64 от Закона за управление на отпадъците /ЗУО/ и дължимата сума за предварително третиране и депониране на битовите отпадъци от Община Гулянци. През 2019 г. не е променян размера на такса битови отпадъци, която собственици и наематели на жилищни и нежилищни имоти на територията на община Гулянци, заплащат за предоставяне на услугата по сметосъбиране, сметоизвозване, депо и чистота.
В сила са договорите с „Екобултех” АД за разделно събиране и оползотворяване на излязло от употреба електрическо и електронно оборудване /ИУЕЕО/,  и  с „Екобулбатери”АД за организиране и управление на дейностите по събиране, транспортиране, временно съхраняване, предварително третиране и оползотворяване /обезвреждане на негодни за употреба батерии и акумулатори /НУБА/. За 2019 г. са    предадени  300 лампи, 11 монитори, 18 компютри и принтери и два десетлитрови контейнери  портативни батерии. 

Във връзка със сключен договор за изграждане и обслужване на система за разделно събиране на отпадъци от опаковки с „ЕКОПАК БЪЛГАРИЯ”  АД  и съгласно разработена програма за разделно събиране на отпадъци от опаковки в цветни контейнери на територията на  общината бяха разположени  общо 66 контейнера.

    -     с. Милковица - 4 бр. трицветни контейнери; 
    -     с. Гиген- 5 бр. трицветни контейнери;
    -     с. Брест- 5 бр. трицветни контейнера; 

     -    гр. Гулянци - 8 бр. трицветни контейнери

     Честотата на обслужване на контейнерите е както следва:   

· сини  контейнери – един път месечно

· жълти контейнери – един път месечно 
· зелени контейнери – два пъти годишно

От системата за разделно събиране на отпадъци от опаковки са събрани общо 4 580 кг. стъкло, 574 кг. пластмаса и метал  и 505 кг. хартия и картон. 
Служители от община Гулянци извършват проверки за наличие на нерегламентирани сметища в населените места в общината, съставят протоколи и дават предписания за почистването им. 
В долупосочената таблица са представени събраните  приходи и извършените   разходи  на дейност „Чистота” към 31.12.2019 г. 
	НАИМЕНОВАНИЕ
	ПЛАН
	ОТЧЕТ

	Приход
	500 025
	500 025

	Такси за битови отпадъци
	290 000
	290 000

	Други собствени приходи
	190 035
	190 035

	Преходен остатък от ЦК а КР
	19 990
	19 990

	Разходи
	500 025
	445 042

	Заплати на персонала нает по трудови правоотношения
	94 740
	94 732

	Други възнаграждения и плащания за персонала                            / СБКО,болнични и др. /
	7 935
	7 518

	Задължителни осигурителни вноски от работодатели
	19 680
	18 932

	Работно облекло
	2 000
	1 246

	Материали
	84 000
	79 641

	Вода, горива и енергия
	68 041
	57 447

	Разходи за външни услуги
	97 846
	79 603

	Платени данъци и такси
	6 000
	5 242

	Разходи за командировки
	200
	130

	Разходи за застраховки
	5 148
	5 139

	Придобити транспортни средства
	19 990
	19 990

	Придобиване на друго  оборуд ване, машини и съоръжения - дробилка за клони
	5 000
	4645

	Отчисления по чл.60 и 64 от ЗУО
	89 445
	70 777

	
	
	


Мярка: Извършване на съвместни проверки с РИОСВ и областна администрация на складовете, в които се съхраняват  препарати за растителна защита (ПРЗ) с изтекъл срок на годност на територията на общината;
Служители на община Гулянци ежемесечно извършват проверки на склада за съхраняване на препарати за растителна защита (ПРЗ)  с изтекъл срок на действие за евентуални течове извън склада, нарушаване на целостта на склада и др. и резултатите от проверките и  предприети действия се докладват на РИОСВ Плевен.
Предстои склада съдържащ препарати за растителна защита (ПРЗ) да бъде почистен, а препаратите транспортирани и предадени за окончателно обезвреждане по  проект „Екологосъобразно обезвреждане на излезли от употреба пестициди и други препарати за растителна защита с изтекъл срок на годност на територията на РИОСВ - Монтана,  РИОСВ - Плевен и РИОСВ – Враца, изпълняван в рамките на Българо- Швейцарска Програма за Сътрудничество.
Мярка: Закриване на общинското депо.
Община Гулянци е подала за финансиране, проектно предложение „Рекултивация и закриване на старото депо за отпадъци в землището на гр. Гулянци” по процедура чрез директно предоставяне на безвъзмездна финансова помощ ВG16M1OP002 - 2.010  “Рекултивация на депа за закриване, предмет на процедура по нарушение на правото на ЕС по дело С – 145/14” по приоритетна ос 2 „Отпадъци” на Оперативна програма „Околна среда   2014 – 2020 г.” 
3.Подобряване  качеството на атмосферния въздух и намаляване на шума  на територията на общината

Община Гулянци попада в район за оценка на управление на качеството на атмосферния въздух по смисъла на чл. 30, ал. 1, т. 4 от Наредба № 7 регистриращ състояние на атмосферния въздух под установените за страната норми на замърсяване. Чистотата на атмосферния въздух се дължи на няколко фактора – липса на големи пътно-транспорти артерии, замърсяващи въздуха чрез изхвърляните от автомобилите вредни газове и отсъствие на големи предприятия, замърсители на атмосферния въздух. Основни замърсители на въздуха в общината са транспорта и битовото отопление. Чрез система от мерки за повишаване на ефективността на потреблението на енергия в общинските обекти може да се намалят консумацията и разходите за енергия, както и емисиите на парникови и вредни газове в атмосферния въздух и да се подобри качеството на околната среда в общината. 
Мярка:  Изготвяне и изпълнение на програми за енергийна ефективност
Община Гулянци кандидатства по „Национална програма за енергийна ефективност на административни сгради” за саниране на: 

1. „Административна сграда на Община Гулянци”  в гр. Гулянци, област Плевен;

2. „Център за предоставяне на услуги на гражданите”  в гр. Гулянци, област Плевен и по  Проект „Красива България” 2020г., - „Въвеждане на мерки за енергийна ефективност на сграда  „Медицински център д-р Ал.Войников” в гр. Гулянци 
Мярка: Саниране на училищни сгради и детски градини в общината
Започна изпълнението на строително монтажните работи на обект „Въвеждане на последващи мерки по енергийна ефективност за СОУ "Христо Смирненски" гр. Гулянци,  общ. Гулянци, обл. Плевен.
4 Опазване и възстановяване на биолагичното разнообразие, вкл. Натура 2000

Мярка: Контрол на билкосъбирачите и билкозаготвителните пунктове на територията на общината;
С цел предотвратяване увреждането на естествените находища на лечебните растения и намаляване на техните ресурси, ежегодно се информира обществеността за диворастящите лечебни растения под специален режим на опазване и ползване, подробно описани в заповед на Министъра на околната среда и водите.  Издадени  са 13 броя позволителни за ползване на лечебни растения от терени общинска собственост.
Мярка: Опазване на ловните  ресурси на територията на Общината;
През последните години се увеличи  популацията  на лисици и чакали на територията на Община Гулянци. Това причинява големи щети  на останалия дивеч. С цел предотвратяване намаляването на броя на ловните животни в общината съгласно  Решение № 611 от 22.03.2019 г. бе отпусната премия  на всеки отстрелян чакал в размер на 10.00 лв. и лисица 5.00 лв. до изчерпване на определената сума от 3000лв. Изплатена е сумата от хиляда деветстотин и тридесет лева за отстреляни 177 чакала и 32 лисици.
Мярка: Грижа за опазване на горския фонд, противопожарни мерки.
Противопожарните мероприятия са изпълнени трикратно, частично, поради недостъпност на техниката до обектите, тъй като минерализованите ивици са обраснали с дървесна растителност.

5. Превенция появата на свлачища и наводнения, възстанояване на нарушени терени
На територията на Община Гулянци са регистрирани свлачищни райони в селата Милковица, Долни Вит, Сомовит, Искър, Крета и Ленково. „Геозащита” Плевен ежегодно актуализира информацията за геоложката ситуация в тези свлачища и я предоставя на Община Гулянци. Община Гулянци има План за действие  при възникване на свлачища на територията на община Гулянци и План за действие при наводнения на територията на община Гулянци.
Мярка: Изграждане на подпорни стени като мерки за предотвратяване на свлачища.
Общината е кандидатствала за средства за укрепване на свлачища в с. Шияково, ул. Гоце Делчев пред МКВП за възстановяване и подпомагане към МС.
Мярка:  Почистване на потенциално опасни зони, дерета и съществуващи канали
Завършено е  строителство на обект:”Реконструкция на открит отводнителен канал в село Брест – ІІІ етап” и е стартирана процедура по осигуряване на финансиране на :”Реконструкция на открит отводнителен канал в село Брест – ІV етап” Средствата се отпускат по линия „Бедствия и аварии” от Междуведомствената комисия за възстановяване и подпомагане към МС.
6. Повишаване на информираността на населението относно състоянието на околната среда възможностите, които тя предлага за развиване на устойчиви икономически дейности и създаване на условия за подготовка на проекти в областта на екологията
Мярка: Периодично информиране на населението за изпълнението на мерките от Общинската програма за опазване на околната среда, както и за реализацията на различни други проекти с екологична насоченост, свързани с национални кампании и местни инициативи, чрез средствата за масова информация и други средства.

В сайта на община Гулянци -  www.gulyantsi.net е осигурен достъп  за обществеността, където  в секция Общината е  създадена подсекция „Екология“,  в която се публикува актуална информация по отношение политиката на Общината по управление на отпадъците - чл.19, ал.3, т.13 от ЗУО, отчетите за изпълнение на Общинска Програма за опазване на околната среда на община Гулянци и др. 
Изготвил:

Гл. спец. „ЕООС”………………………
                           / Д. Евстатиева /

     Съгласувал:

     Директор Дирекция 
        „УТСИП и АО” ……………………

                                      / М. Таиров /


